Isetskoje (Tjumena provinco)

Isetskoje () estas vilaĝo en Tjumena provinco (Rusio), centro de Isetska distrikto.

 Geografio 
La vilaĝo situas en suda parto de Turinska ebenaĵo, ĉe la rivero Iseto, 72 km sude de Tjumeno kaj 68 km sud-okcidente de la fervojstacio Jalutorovsko.

 Loĝantaro 

 Historio 
En 1898 ĝi estis nomita de vojaĝanto Konstantin Nosilov negranda, sed «vigla riĉa vilaĝo, konsiderante ĝian geografian situon, estonta urbeto». Li skribis ke iam tie ekzistis tatara urbeto, transformita de rusaj koloniistoj je remparburgo. En 1898 la vilaĝo havis bonan brikan preĝejon, vastan foiran placon kaj butikojn. Nosilov konstatis ke ĉiujare la rivero Iseto subfosas la bordon, sur kiu staras la vilaĝo, pro kio konstruaĵoj devas densiĝi en ĉiam pli malvasta areo. Li prognozis kun certeco ke fine la rivero ĉirkaŭos la vilaĝon, transforminte ĝin je insulo. En Isetskoje kuniĝis kvar landvojoj — la Kurgana, Ŝadrinska, Jalutorovska kaj Tjumena — kio faris ĝin grava transporta nodo. Rande de la vilaĝo staris antaŭnelonge konstruita granda malsanulejo, kie laboris kuracisto kaj sukuristo. Sabate okazis bazarvendado, sed foiroj estis subevoluintaj kompare al apudaj vilaĝoj. Tie haveblis tamen riĉaj negocistoj, el kiuj unu eĉ vendis birdaĵojn, ledojn kaj grason ĉiujare eksterlanden tra Rigo, enspezante po .

 Preĝejoj 

En loka preĝejo meze de la 19-a jarcento super la reĝa pordegoen troviĝis ikono de la Vivodona Triunuo. Surskribo sur ĝi informis ke ĝi estis donacita al la preĝejo en 1668 fare de ŝtatservisto () Kozma Ivanov Zelenin kaj poste, pro sia kadukeco, ĝi estis renovigita en la Rafajla monaĥejo.

 Vidu ankaŭ 
 Isetska distrikto
 Jalutorovska distrikto (1782-1923)
 Krasnogorskoje (Tjumena provinco)

 Referencoj 

Kategorio:Vilaĝoj de Isetska distrikto
Kategorio:Aperis en 1650